stanford-oval/wikipedia huggingface dataset:
ประวัติมหาวิทยาลัยมหิดล
การก่อตั้งโรงพยาบาลศิริราช > โรงเรียนแพทยากร (พ.ศ. 2432 – พ.ศ. 2440)

พระบาทสมเด็จพระจุลจอมเกล้าเจ้าอยู่หัว มีพระบรมราชานุญาตให้จัดตั้งโรงเรียนแพทย์ขึ้น ณ โรงศิริราชพยาบาล  โดยมีชื่อว่า โรงเรียนแพทยากร นอกจากนี้ สมเด็จพระนางเจ้าเสาวภาผ่องศรี พระบรมราชินีนาถ พระราชทานพระราชทรัพย์ส่วนพระองค์ ให้สร้างโรงเรียนแพทย์ผดุงครรภ์และหญิงพยาบาลขึ้น ในบริเวณโรงศิริราชพยาบาล นับเป็นโรงเรียนพยาบาลแห่งแรกของประเทศไทย ในปัจจุบัน คือ คณะพยาบาลศาสตร์ มหาวิทยาลัยมหิดล
การก่อตั้งโรงพยาบาลศิริราช > โรงเรียนราชแพทยาลัย (พ.ศ. 2443 – พ.ศ. 2475)

พระบาทสมเด็จพระจุลจอมเกล้าเจ้าอยู่หัว และสมเด็จพระนางเจ้าเสาวภาผ่องศรี พระบรมราชินีนาถ  เสด็จพระราชดำเนินเปิดตึกโรงเรียนแพทย์ และพระราชทานนามโรงเรียนแพทยากรใหม่ว่า โรงเรียนราชแพทยาลัย ในโอกาสนั้นโปรดเกล้าฯ พระราชทานประกาศนียบัตรให้แพทย์รุ่นที่ 8 จำนวน 9 คน และพยาบาลรุ่นแรก จำนวน 10 คน
ในปี พ.ศ. 2459 พระบาทสมเด็จพระมงกุฏเกล้าเจ้าอยู่หัว โปรดเกล้าฯ ให้ประดิษฐาน โรงเรียนข้าราชการพลเรือนในพระบาทสมเด็จพระจุลจอมเกล้าเจ้าอยู่หัว  ขึ้นเป็น จุฬาลงกรณ์มหาวิทยาลัย โดยได้รวมโรงเรียนราชแพทยาลัยเข้าเป็นคณะหนึ่งของมหาวิทยาลัย มีชื่อว่า คณะแพทยศาสตร์แห่งจุฬาลงกรณ์มหาวิทยาลัย ซึ่งต่อมาเปลี่ยนชื่อเป็น คณะแพทยศาสตร์และศิริราชพยาบาล
ในช่วงนี้ เจ้าพระยาธรรมศักดิ์มนตรี เสนาบดีกระทรวงธรรมการ รับพระบรมราชโองการทำจดหมายถึงมูลนิธิร็อกกี้เฟลเลอร์ ขอให้เข้ามาช่วยปรับปรุงการศึกษาแพทย์  โดยมี สมเด็จพระเจ้าน้องยาเธอเจ้าฟ้ามหิดลอดุลยเดช กรมขุนสงขลานครินทร์ ทรงรับภาระเป็นผู้แทนฝ่ายไทย และได้ขยายหลักสูตรเป็นแพทยศาสตร์บัณฑิต ต่อมา มูลนิธิฯ ได้ขยายความช่วยเหลือไปถึงโรงเรียนพยาบาล และคณะอักษรศาสตร์และวิทยาศาสตร์ด้วย
มหาวิทยาลัยมหิดล (พ.ศ. 2512 – ปัจจุบัน)

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงมหาวิทยาลัยแพทยศาสตร์ ให้เป็นมหาวิทยาลัยที่สมบูรณ์ โดยจัดตั้งเป็นมหาวิทยาลัยขึ้นใหม่ เรียกว่า "มหาวิทยาลัยมหิดล" มีขอบเขตดำเนินงานกว้างขวางยิ่งขึ้น ตราพระราชบัญญัติมหาวิทยาลัยมหิดล พ.ศ. 2512 ทรงพระกรุณาโปรดเกล้าฯ พระราชทานนาม "มหิดล" อันเป็นพระนามของสมเด็จพระมหิตลาธิเบศร อดุลยเดชวิกรม พระบรมราชชนก เป็นชื่อมหาวิทยาลัยแทนชื่อมหาวิทยาลัยแพทยศาสตร์เดิม ในช่วงนี้มีการจัดตั้งคณะต่าง ๆ อีกมากมายเพื่อให้ครอบคลุมทุกสาขาวิชาทั้งสังคมศาสตร์ มนุษยศาสตร์ วิทยาศาสตร์และเทคโนโลยี ดังนี้
พ.ศ. 2512 จัดตั้ง คณะสังคมศาสตร์และมนุษยศาสตร์
พ.ศ. 2514 จัดตั้ง สถาบันวิจัยประชากรและสังคม
พ.ศ. 2515 โอน คณะทันตแพทยศาสตร์ ไปสังกัดจุฬาลงกรณ์มหาวิทยาลัย
พ.ศ. 2515 โอน คณะเภสัชศาสตร์ ไปสังกัดจุฬาลงกรณ์มหาวิทยาลัย
พ.ศ. 2515 จัดตั้ง คณะพยาบาลศาสตร์
พ.ศ. 2520 จัดตั้ง สถาบันวิจัยโภชนาการ
พ.ศ. 2521 จัดตั้ง คณะสิ่งแวดล้อมและทรัพยากรศาสตร์
พ.ศ. 2524 จัดตั้ง สถาบันวิจัยภาษาและวัฒนธรรมเพื่อพัฒนาชนบท
พ.ศ. 2524 จัดตั้ง สถาบันวิจัยและพัฒนาวิทยาศาสตร์และเทคโนโลยี
พ.ศ. 2525 ดำเนินการขยายวิทยาเขต ณ พื้นที่ ต.ศาลายา อ.พุทธมณฑล จ.นครปฐม
พ.ศ. 2528 จัดตั้ง วิทยาลัยนานาชาติ
พ.ศ. 2532 จัดตั้ง ศูนย์ศาลายา
พ.ศ. 2533 จัดตั้ง คณะวิศวกรรมศาสตร์
พ.ศ. 2536 จัดตั้ง วิทยาลัยราชสุดา
พ.ศ. 2539 จัดตั้ง วิทยาลัยวิทยาศาสตร์และเทคโนโลยีการกีฬา
พ.ศ. 2540 จัดตั้ง คณะสัตวแพทยศาสตร์
พ.ศ. 2540 จัดตั้ง สถาบันอณูชีววิทยาและพันธุศาสตร์
พ.ศ. 2542 จัดตั้ง คณะกายภาพบำบัดและวิทยาศาสตร์การเคลื่อนไหวประยุกต์
พ.ศ. 2547 จัดตั้ง คณะศิลปศาสตร์
พ.ศ. 2552 จัดตั้ง คณะเทคโนโลยีสารสนเทศและการสื่อสาร
พ.ศ. 2554 จัดตั้ง สถาบันสิทธิมนุษยชนและสันติศึกษา
ดูเพิ่ม

มหาวิทยาลัยมหิดล
| ด ค กมหาวิทยาลัยมหิดล |
| --- | --- | --- |
| คณะ |  กายภาพบำบัด  ทันตแพทยศาสตร์  เทคนิคการแพทย์  เทคโนโลยีสารสนเทศและการสื่อสาร  พยาบาลศาสตร์  แพทยศาสตร์รามาธิบดี  แพทยศาสตร์ศิริราช  เภสัชศาสตร์  วิทยาศาสตร์  ศิลปศาสตร์  วิศวกรรมศาสตร์  เวชศาสตร์เขตร้อน  สังคมศาสตร์และมนุษยศาสตร์  สัตวแพทยศาสตร์  สาธารณสุขศาสตร์  สิ่งแวดล้อมและทรัพยากรศาสตร์  บัณฑิตวิทยาลัย  |  |
| วิทยาลัย |  วิทยาลัยการจัดการ  วิทยาลัยวิทยาศาสตร์และเทคโนโลยีการกีฬา  วิทยาลัยนานาชาติ  วิทยาลัยศาสนศึกษา  วิทยาลัยราชสุดา  วิทยาลัยดุริยางคศิลป์  |  |
| สถาบัน |  สถาบันนวัตกรรมการเรียนรู้  สถาบันพัฒนาสุขภาพอาเซียน  สถาบันวิจัยประชากรและสังคม  สถาบันวิจัยภาษาและวัฒนธรรมเอเชีย  สถาบันโภชนาการ  สถาบันชีววิทยาศาสตร์โมเลกุล  สถาบันแห่งชาติเพื่อการพัฒนาเด็กและครอบครัว  สถาบันบริหารจัดการเทคโนโลยีและนวัตกรรม  |  |
| วิทยาเขต |  กาญจนบุรี  นครสวรรค์  อำนาจเจริญ  |  |
| หน่วยงานอื่น |  โรงเรียนสาธิตนานาชาติ  โรงพยาบาลศิริราช  โรงพยาบาลศิริราช ปิยมหาราชการุณย์  โรงพยาบาลรามาธิบดี  สถาบันการแพทย์จักรีนฤบดินทร์  โรงพยาบาลเวชศาสตร์เขตร้อน  สถาบันสุขภาพเด็กแห่งมหาราชินี  ศูนย์การแพทย์กาญจนาภิเษก  ศูนย์การแพทย์มหิดลบำรุงรักษ์ นครสวรรค์  โรงพยาบาลทันตกรรม  โรงพยาบาลทันตกรรมมหาจักรีสิรินธร  โรงพยาบาลสัตว์ประศุอาทร  โรงพยาบาลปศุสัตว์และสัตว์ป่า ปศุปาลัน  โรงแรมศาลายาพาวิลเลียน  อุทยานธรรมชาติวิทยาสิรีรุกขชาติ  |  |
| สถาบันสมทบ |  ราชวิทยาลัยจุฬาภรณ์  วิทยาลัยแพทยศาสตร์พระมงกุฎเกล้า  วิทยาลัยพยาบาลกองทัพบก  วิทยาลัยพยาบาลกองทัพเรือ  วิทยาลัยพยาบาลทหารอากาศ  |  |
| สถาบันสมทบในอดีต |  วิทยาลัยแพทยศาสตร์กรุงเทพมหานครและวชิรพยาบาล  วิทยาลัยพยาบาลเกื้อการุณย์  วิทยาลัยพยาบาลบรมราชชนนี สถาบันพระบรมราชชนก วิทยาเขตกรุงเทพ  จักรีรัช  ชัยนาท  พระพุทธบาท  ราชบุรี  สระบุรี  สุพรรณบุรี  ชลบุรี  วิทยาลัยพยาบาลพระจอมเกล้า สถาบันพระบรมราชชนก  โครงการผลิตแพทย์เพิ่มเพื่อชาวชนบท  |  |
| อื่น ๆ |  ประวัติ  บุคคลจากมหาวิทยาลัยมหิดล  วันมหิดล  รางวัลสมเด็จเจ้าฟ้ามหิดล  ทุนมหิดลวิทยาจารย์  การจัดอันดับ  |  |
 หมวดหมู่  โครงการ  สถานีย่อย 
ตราประจำมหาวิทยาลัยแพทย์ศาสตร์
นิวเกม!

Japanese manga series and its franchise
| --- | --- |
นิวเกม!
แนว: สุขนาฏกรรม
มังงะ
เขียนโดย: โชทาโร่ โทคุโนะ
สำนักพิมพ์: โฮบุนชะ
นิตยสาร: มังงะไทม์คิราระคาแรต
กลุ่มเป้าหมาย: เซเน็ง
วางจำหน่ายตั้งแต่: 28 มกราคม พ.ศ. 2556 – 27 สิงหาคม พ.ศ. 2564
จำนวนเล่ม: 13 (หนังสือ)
อนิเมะโทรทัศน์
นิวเกม! (ฤดูกาลที่ 1) นิวเกม!! (ฤดูกาลที่ 2) 
กำกับโดย: โยชิยูกิ ฟูจิวาระ
เขียนบทโดย: ฟูมิฮิโกะ ชิโมะ
ดนตรีโดย: ฮาจิเมะ เฮียกโคคุ
สตูดิโอ: โดงาโกโบ
ถือสิทธิ์โดย: อเมริกาเหนือ ครันชีโรลSA/SEA มิวส์ คอมมิวนิเคชัน 
เครือข่าย: AT-X, Tokyo MX, TVA, MBS, BS11
ฉาย:  4 กรกฎาคม พ.ศ. 2559  –  26 กันยายน พ.ศ. 2560
ตอน: 24 + OVA (รายชื่อตอน)
เกม
นิวเกม! The Challenge Stage
ผู้พัฒนา: 5pb.
ผู้จัดจำหน่าย: 5pb.
แนว: วิชวลโนเวล
แพลตฟอร์ม: เพลย์สเตชัน 4, เพลย์สเตชัน วิตา
วางจำหน่ายเมื่อ: JP: 26 มกราคม พ.ศ. 2560
 สถานีย่อยการ์ตูนญี่ปุ่น
นิวเกม! เป็นซีรีส์มังงะการ์ตูนสี่ช่องญี่ปุ่น แต่งเรื่องและวาดภาพโดย โชทาโร่ โทคุโนะ ตีพิมพ์ในนิตยสารมังงะไทม์คิราระคาแรตของสำนักพิมพ์โฮบุนชะตั้งแต่เดือนมกราคม พ.ศ. 2556 ถึงเดือนสิงหาคม พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนกรกฎาคมถึงกันยายน พ.ศ. 2559 โดยฤดูกาลที่สองออกอากาศตั้งแต่เดือนกรกฎาคมถึงกันยายน พ.ศ. 2560 วิดีโอเกมที่พัฒนาโดย 5pb. เปิดตัวในเดือนมกราคม พ.ศ. 2560
เรื่องย่อ

การได้รับแรงบันดาลใจมาจากการออกแบบตัวละครของวิดีโอเกมเมื่อตอนที่เธอยังเป็นเด็ก ทำให้สุซุคาเซะ อาโอบะ ผู้สำเร็จการศึกษาระดับมัธยมปลาย เริ่มทำงานเป็นผู้ออกแบบตัวละครให้กับบริษัทผู้พัฒนาวิดีโอเกม Eagle Jump ขณะที่เธอทำงานด้านการสร้างแบบจำลองและออกแบบตัวละครสำหรับวิดีโอเกมที่อยู่ระหว่างการพัฒนา เธอได้ทำความรู้จักกับเพื่อนร่วมงานหญิงในแผนกออกแบบตัวละคร รวมถึงเพื่อนร่วมงานภายในบริษัทด้วย
สื่อ > มังงะ

มังงะต้นฉบับโดย โชทาโร่ โทคุโนะ เริ่มตีพิมพ์ในนิตยสารมังงะไทม์คิราระคาแรต ของสำนักพิมพ์โฮบุนชะ ตั้งแต่วันที่ 28 มกราคม พ.ศ. 2556 โฮบุนชะได้รวบรวมเป็นเล่ม (ทังโกบง) ทั้งหมดสิบสามเล่มตั้งแต่วันที่ 27 กุมภาพันธ์ พ.ศ. 2557 เล่มที่ 5 มีชื่อว่า The Spinoff! เกิดขึ้นก่อนซีรีส์หลักและมีเนื้อหาที่ไม่รวมอยู่ในฉบับนิตยสาร  และหนังสือการ์ตูนที่รวบรวมผลงานของหลายนักเขียนทั้งหมดสามเล่มเผยแพร่ตั้งแต่เดือนสิงหาคม พ.ศ. 2559 ถึงเดือนสิงหาคม พ.ศ. 2560 มังงะเรื่องนี้จบลงใน มังงะไทม์คิราระคาแรต ฉบับเดือนตุลาคม พ.ศ. 2564 เมื่อวันที่ 27 สิงหาคม พ.ศ. 2564
| # | วันที่ออกจำหน่ายญี่ปุ่น | ISBN ญี่ปุ่น |
| --- | --- | --- |
| 1 |  27 กุมภาพันธ์ พ.ศ. 2557 | 978-4-8322-4414-6 |
| 2 |  27 มีนาคม พ.ศ. 2558 | 978-4-8322-4546-4 |
| 3 |  27 มกราคม พ.ศ. 2559 | 978-4-8322-4656-0 |
| 4 |  27 กรกฎาคม พ.ศ. 2559 | 978-4-8322-4720-8 |
| 5 |  27 กรกฎาคม พ.ศ. 2559 | 978-4-8322-4721-5 |
| 6 |  27 มิถุนายน พ.ศ. 2560 | 978-4-8322-4847-2 |
| 7 |  27 มีนาคม พ.ศ. 2561 | 978-4-8322-4929-5 |
| 8 |  25 ตุลาคม พ.ศ. 2561 | 978-4-8322-4986-8 |
| 9 |  27 มิถุนายน พ.ศ. 2562 | 978-4-8322-7101-2 |
| 10 |  27 มกราคม พ.ศ. 2563 | 978-4-8322-7153-1 |
| 11 |  27 สิงหาคม พ.ศ. 2563 | 978-4-8322-7209-5 |
| 12 |  26 มีนาคม พ.ศ. 2564 | 978-4-8322-7262-0 |
| 13 |  27 กันยายน พ.ศ. 2564 | 978-4-8322-7306-1 |
| # | ชื่อเล่ม | วันที่ออกจำหน่ายญี่ปุ่น | ISBN ญี่ปุ่น |
| --- | --- | --- | --- |
| 1 | นิวเกม! Anthology Comic 1 New Game! アンソロジーコミック 1 | 27 สิงหาคม พ.ศ. 2559 | 978-4-8322-4740-6 |
| 2 | นิวเกม! Anthology Comic 2 New Game! アンソロジーコミック 2 | 27 กรกฎาคม พ.ศ. 2560 | 978-4-8322-4859-5 |
| 3 | นิวเกม! Anthology Comic 3 New Game! アンソロジーコミック 3 | 26 สิงหาคม พ.ศ. 2560 | 978-4-8322-4867-0 |
สื่อ > อนิเมะ

ซีรีส์อนิเมะโทรทัศน์ความยาว 12 ตอนที่ออกอากาศระหว่างวันที่ 4 กรกฎาคม ถึง 19 กันยายน พ.ศ. 2559 และออกอากาศโดยครันชีโรล อนิเมะเรื่องนี้สร้างโดยสตูดิโอโดงาโกโบ โดยมี โยชิยูกิ ฟูจิวาระ เป็นผู้กำกับ และ ฟูมิฮิโกะ ชิโมะ เป็นผู้ดูแลบทของเรื่อง โดยมี อาอิ คิคุจิ เป็นผู้ออกแบบตัวละคร โดยออริจินัลวิดีโอแอนิเมชัน (โอวีเอ) มีให้สำหรับผู้ที่ซื้อชุดบลูเรย์/ดีวีดีทั้งหกเล่ม ซึ่งวางจำหน่ายระหว่างวันที่ 28 กันยายน พ.ศ. 2559 ถึง 24 กุมภาพันธ์ พ.ศ. 2560 เพลงเปิดและเพลงปิดตามลำดับคือ "Sakura Skip" (SAKURAスキップ, Sakura Sukippu) และ "Now Loading!!!" ทั้งสองเพลงร้องโดย Fourfolium (ยูกิ ทากาดะ, เมงูมิ ยามางูจิ, อายูมิ ทาเคโอะ, และ เมงูมิ โทดะ). ฤดูกาลที่สองชื่อ นิวเกม!! (มีสไตล์เป็นเกมใหม่!!) ได้รับการประกาศในเดือนกุมภาพันธ์ พ.ศ. 2560 และออกอากาศระหว่างวันที่ 11 กรกฎาคมถึง 26 กันยายน พ.ศ. 2560 และออกอากาศโดยครันชีโรล เพลงเปิดของฤดูกาลที่สองคือ "Step by Step Up ↑↑↑↑" ในขณะที่เพลงปิดสำหรับหกตอนแรกคือ "Jumpin' Jump Up!!!!" และเพลงปิดสำหรับตอนที่เจ็ดเป็นต้นไปคือ "Yumeiro Compass" (ユメイロkonパス Dream-Colored Compass) ทั้งหมดร้องโดย Fourfolium เรื่องนี้มีลิขสิทธิ์ในอเมริกาเหนือโดยครันชีโรล และFunimation พากย์เสียงและเผยแพร่ในรูปแบบโฮมวิดีโอ มิวส์ คอมมิวนิเคชัน ได้รับลิขสิทธิ์เรื่องนี้ในเอเชียแปซิฟิกและเริ่มออกอากาศบนช่องยูทูบ ของ มิวส์ เอเชีย
สื่อ > วิดีโอเกม

วิชวลโนเวลที่พัฒนาโดย 5pb. ชื่อ นิวเกม!: The Challenge Stage วางจำหน่ายสำหรับ เพลย์สเตชัน 4 และ เพลย์สเตชัน วิตา ในญี่ปุ่นเมื่อวันที่ 26 มกราคม พ.ศ. 2560 ตัวละครจากซีรีส์นี้ยังปรากฏร่วมกับตัวละครมังงะไทม์คิราระ อื่น ๆ ในเกมเล่นตามบทบาทบนมือถือ คิราระ แฟนตาเซีย ปี พ.ศ. 2560
แหล่งข้อมูลอื่น

เว็บไซต์ทางการอนิเมะ (ในภาษาญี่ปุ่น)
นิวเกม! (มังงะ) ที่เครือข่ายข่าวอนิเมะ
| ด ค กโดงาโกโบ |
| --- | --- |
ซีรีส์โทรทัศน์:  ฉันและเธอกับความทรงจําที่ไม่อาจลืม (2007)  Ryoko's Case File  (2008)  Koihime†Musō (2008)  Shin Koihime†Musō  (2009)  11eyes (2009)  Shin Koihime†Musō: Otome Tairan (2010)  โฮชิกากะ (2011)  คลับบ้าฮาต๊อง (2011)  คลับบ้าฮาต๊อง♪♪ (2012)  Natsuyuki Rendezvous (2012)  Mangirl! (2013)  กู๊ดจ๊อบคลับ ชมรมปริศนากับวันป่วน ๆ (2013)  Majestic Prince (2013)  Love Lab (2013)  เจ้าชายมิติมายา (2013)  แก๊งอลวนคู่หมั้นอลเวง (2014)  นักเขียนหน้าตาย นายโนซากิคุง (2014)  เย้ยพยับเมฆา (2014)  พลาสติก เมมโมรี่ (2015)  มิคากุระ ศึกชมรมอลเวง (2015)  ตัวแสบแอบเกรียน อุมารุจัง (2015)  อาเรียกระสุนแดงเดือด AA (2015)  ลักแอนด์โลจิก (2016)  Three Leaves, Three Colors (2016)  นิวเกม! (2016)  โทเคนรันบุ ฮานามารุ (2016)  ไม่เป็นนางฟ้าได้ไหมเนี่ย (2017)  ฮินะ โลจิ ~ฟอร์มลักแอนด์โลจิก~ (2017)  นิวเกม!! (2017)  ตัวแสบแอบเกรียน อุมารุจัง R (2017)  โซกุ โทเคนรันบุ ฮานามารุ (2018)  ทาดะคุงไม่ตกหลุมรัก (2018)  คุณเมดพันธุ์หายาก (2018)  อนิมะ เยล! (2018)  นางฟ้าตัวน้อยได้ลงมาโปรดฉันค่ะ (2019)  คุณเซ็นโกะ เทพจิ้งจอกคอยช่วยเหลือ (2019)  แก๊งสาวป่วน ก๊วนฟิตเนส? (2019)  โคอิซูรุ แอสเตอรอยด์ (2020)  เสียงขับขานจากวันวาน (2020)  บันทึกชมรมริมเขื่อนหลังเลิกเรียน (2020)  หลับฝันดีนะเจ้าหญิงที่ปราสาทจอมมาร (2020)  อิเกบูกูโระเวสต์เกตพาร์ก (2020)  เลิฟคอเมดี้เรื่องนี้ เพื่อนสมัยเด็กไม่มีวันแพ้ (2021)  ซีเล็กชันโปรเจ็กต์ (2021)  ลุ้นรักรุ่นน้องตัวจิ๋วกับรุ่นพี่ตัวป่วน (2021)  ชีกาวะ (2022)  อาร์พีจี ฟูโดซัง (2022)  คุณชิกิโมริไม่ได้น่ารักแค่อย่างเดียวนะ (2022)  เทคโนรอยด์ อยู่เหนือความตั้งใจ (2023)  นักบุญจอมเฉื่อย & บาทหลวงผู้เอาใจใส่ (2023)  เกิดใหม่เป็นลูกโอชิ (2023-ปัจจุบัน)  แมงกะพรุนว่ายน้ำตอนกลางคืนไม่ได้หรอกนะ (2024)  คุณอาเรียโต๊ะข้างๆ พูดรัสเซียหวานใส่ซะหัวใจจะวาย (2024)  รักว้าวุ่นในบ้านชิอุนจิ (2025)  Möbius Dust (TBA) 
โอวีเอ/ซีรีส์สั้น:  Uchuu Kazoku Carlvinson (1988)  Kahey no Umi (2005)  Memories Off #5: The Interrupted Film (2006)  Shin Koihime†Musō LIVE Revolution (2009)  11eyes (2010)  โฮชิกากะ (2011)  มูโกะ หมาน้อย ป่วน กวน ฮา (2013)  แก๊งอลวนคู่หมั้นอลเวง (2014)  มูโกะ หมาน้อย ป่วน กวน ฮา ฤดูกาลที่ 2 (2014)  กู๊ดจ๊อบคลับ ชมรมปริศนากับวันป่วน ๆ@ (2014)  นักเขียนหน้าตาย นายโนซากิคุง (2014–2015)  ตัวแสบแอบเกรียน อุมารุจัง (2015–2017)  คุณเมดพันธุ์หายาก (2019)  นางฟ้าตัวน้อยได้ลงมาโปรดฉันค่ะ (2019) 
ภาพยนตร์:  โทเคนรันบุ ฮานามารุ ~มากูไอ ไคโซโรกุ~ (2017)  โทเคนรันบุ ฮานามารุ ~เซ็ตสึเง็ตสึกะ~ (2022)  นางฟ้าตัวน้อยได้ลงมาโปรดฉันค่ะ: พรีเชียสเฟรนส์ (2022) 
 หมวดหมู่
ตลาดอารมณ์

| ตลาดอารมณ์ |
| --- | --- |

สร้างโดย: เอ็กแซ็กท์ / ซีเนริโอ
เขียนโดย: บทประพันธ์ : อุปถัมภ์ กองแก้ว บทโทรทัศน์ : ศิริลักษณ์ ศรีสุคนธ์
กำกับโดย: นิพนธ์ ผิวเณร
แสดงนำ: ชาคริต แย้มนาม ปิยธิดา วรมุสิก ศิริลักษณ์ ผ่องโชค รัฐศาสตร์ กรสูต วรรณรท สนธิไชย แอริน ยุกตะทัต ชนิดาภา พงศ์ศิลป์พิพัฒน์
ผู้ประพันธ์ดนตรีแก่นเรื่อง: ไม่เหลืออะไรเลย
จำนวนตอน: 24 ตอน
การผลิต
ผู้อำนวยการผลิต: ถกลเกียรติ วีรวรรณ
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: 1 ชั่วโมง / ตอน
ออกอากาศ
เครือข่าย: สถานีวิทยุโทรทัศน์กองทัพบกช่อง 5
ออกอากาศ: 3 มีนาคม พ.ศ. 2554 – 13 เมษายน พ.ศ. 2554
ตลาดอารมณ์ เป็นนวนิยายไทยแนวโรแมนติก ดราม่า เป็นบทประพันธ์ของ อุปถัมภ์ กองแก้ว เป็นเรื่องราวของหญิงสาวคนหนึ่ง ที่พยายามทำทุกวิถีทางกลับได้รับสิ่งตอบแทนเป็นการเข้าใจผิดและการเกลียดชัง อีกทั้งยังต้องเผชิญจากเหล่าผู้คนรอบตัวที่ต้องการแย่งชิงสมบัติมหาศาลไปครอบครองไว้แต่เพียงผู้เดียว นวนิยายเรื่องนี้ทำเป็นภาพยนตร์และละครโทรทัศน์มาหลายครั้งแล้ว
ภาพยนตร์ ตลาดอารมณ์ ที่ได้รับความนิยมมากที่สุด ภาพยนตร์ไทยที่ออกฉายในปี พ.ศ. 2517 ถ่ายทำด้วยฟิล์ม 35 มม. เสียงในฟิล์ม กำกับการแสดงโดย เนรมิต นำแสดงโดย สมบัติ เมทะนี, อรัญญา นามวงศ์, สอาด เปี่ยมพงษ์สานต์, เมตตา รุ่งรัตน์, ชุมพร เทพพิทักษ์, ศันสนีย์ สมานวรวงศ์ ภาพยนตร์เรื่องนี้ ได้ส่งไปประกวดงานมหกรรมหนังเอเชียที่ไต้หวัน ซึ่งได้รับ 2 รางวัล ในสาขานักแสดงนำยอดเยี่ยม (อรัญญา นามวงศ์) และภาพยนตร์ได้รางวัลล้างฟิล์มยอดเยี่ยม
ในปี พ.ศ. 2554 ได้รับการสร้างเป็นละครโทรทัศน์ทางสถานีวิทยุโทรทัศน์กองทัพบกช่อง 5 ออกอากาศทุกวันจันทร์ - พฤหัสบดี เวลา 20.25 น. ผลิตโดย เอ็กแซ็กท์ และ ซีเนริโอ กำกับการแสดงโดย นิพนธ์ ผิวเณร นำแสดงโดย ชาคริต แย้มนาม, ปิยธิดา วรมุสิก, ศิริลักษณ์ ผ่องโชค, รัฐศาสตร์ กรสูต, วรรณรท สนธิไชย, แอริน ยุกตะทัต และ ชนิดาภา พงศ์ศิลป์พิพัฒน์ ซึ่งเริ่มออกอากาศ วันที่ 3 มีนาคม พ.ศ. 2554 สิ้นสุดการออกอากาศ วันที่ 13 เมษายน พ.ศ. 2554
บทประพันธ์สู่ภาพยนตร์

เดิมทีบทประพันธ์ ตลาดอารมณ์ ได้รับการสร้างเป็นภาพยนตร์ มีรายละเอียดดังนี้
พ.ศ. 2517 สร้างเป็นภาพยนตร์ กำกับการแสดงโดย เนรมิต สร้างโดย ไทยสากลธุรกิจ มีนักแสดงนำดังนี้
สมบัติ เมทะนี รับบท ตรัส
อรัญญา นามวงศ์ รับบท บงกช
เมตตา รุ่งรัตน์ รับบท ชโลธร
สะอาด เปี่ยมพงษ์สานต์ รับบท พิชิต
ศันสนีย์ วัฒนานุกูล รับบท ผกายกุล
พ.ศ. 2532 สร้างเป็นภาพยนตร์ กำกับการแสดงโดย สุวิทย์ ชุติพงษ์ สร้างโดย พงษ์สุรีย์โปรโมชั่น มีนักแสดงนำดังนี้
รอน บรรจงสร้าง รับบท ตรัส
นาถยา แดงบุหงา รับบท บงกช
ราตรี วิทวัส รับบท ชโลธร
พิศาล อัครเศรณี รับบท พิชิต
จอย กิตติยา รับบท ผกายกุล
บทประพันธ์สู่ละครโทรทัศน์

พ.ศ. 2526 สร้างเป็นละครโทรทัศน์ทางสถานีวิทยุโทรทัศน์กองทัพบกช่อง 5 มีนักแสดงนำดังนี้
วิฑูรย์ กรุณา รับบท ตรัส
ดวงชีวัน โกมลเสน รับบท บงกช
วิยะดา อุมารินทร์ รับบท ชโลธร
วรารัตน์ เทพโสธร รับบท ผกายกุล
สุเชาว์ พงษ์วิไล รับบท พิชิต
พ.ศ. 2528 สร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 มีนักแสดงนำดังนี้
ดิลก ทองวัฒนา รับบท ตรัส
ลินดา ค้าธัญเจริญ รับบท บงกช
ธิติมา สังขพิทักษ์ รับบท ชโลธร
วรารัตน์ เทพโสธร รับบท ผกายกุล
จีระศักดิ ปิ่นสุวรรณ รับบท พิชิต
พ.ศ. 2554 สร้างเป็นละครโทรทัศน์ทางสถานีวิทยุโทรทัศน์กองทัพบกช่อง 5 สร้างโดย เอ็กแซ็กท์ และ ซีเนริโอ มีนักแสดงนำดังนี้
ชาคริต แย้มนาม รับบท ตรัส
ปิยธิดา วรมุสิก รับบท บงกช
ศิริลักษณ์ ผ่องโชค รับบท ชโลธร
รัฐศาสตร์ กรสูต รับบท พิชิต
วรรณรท สนธิไชย รับบท ผกายกุล
นักแสดงนำ

| 0 | 1 | 2 | 3 | 4 | 5 |
| --- | --- | --- | --- | --- | --- |
| รูปแบบการนำเสนอ | ตรัส วิภาคโยธิน | บงกช | ชโลธร | พิชิต | ผกายกุล  |
| ภาพยนตร์ พ.ศ. 2517 | สมบัติ เมทะนี | อรัญญา นามวงศ์ | เมตตา รุ่งรัตน์ | สอาด เปี่ยมพงษ์สานต์ | ศันสนีย์ สมานวรวงศ์ |
| ละครโทรทัศน์ พ.ศ. 2526 | วิฑูรย์ กรุณา | ดวงชีวัน โกมลเสน | วิยะดา อุมารินทร์ | สุเชาว์ พงษ์วิไล | วรารัตน์ เทพโสธร |
| ละครโทรทัศน์ พ.ศ. 2528 | ดิลก ทองวัฒนา | ลินดา ค้าธัญเจริญ | ธิติมา สังขพิทักษ์ | จีระศักดิ ปิ่นสุวรรณ | วรารัตน์ เทพโสธร |
| ภาพยนตร์ พ.ศ. 2531 | รอน บรรจงสร้าง | นาถยา แดงบุหงา | ราตรี วิทวัส | พิศาล อัครเศรณี | กิติยา โลหะพรรณ |
| ละครโทรทัศน์ พ.ศ. 2554 | ชาคริต แย้มนาม | ปิยธิดา มิตรธีรโรจน์ | ศิริลักษณ์ ผ่องโชค | รัฐศาสตร์ กรสูต | วรรณรท สนธิไชย |
เรื่องย่อ ภาพยนตร์ พ.ศ. 2517

ไตร วิภาคโยธิน เศรษฐีใหญ่ ที่ได้หญิงสาวข้างถนนมาเป็นภรรยาใหม่ชื่อว่า บงกช (วิภาคโยธิน) ต่อมา ไตร วิภาคโยธินได้เสียชีวิต ตรัส วิภาคโยธิน ลูกชายคนเดียวของไตรเดินทางกลับจากต่างประเทศ เพื่อมาเคารพศพ หลังจากตัดขาดกัน ซึ่งตรัสไม่พอใจในตัวบงกช ซึ่งเป็นแม่เลี้ยงของตน จึงไม่ยอมเข้ายุ่งเกี่ยวกับกิจการ และมรดกต่าง ๆ ของไตร ซึ่งที่บงกชนั้นหวังดีกับตรัสอยู่มาก
ตรัสมีคนรักคือ ชโลธร ลีลาทิพย์ ที่คบกันตั้งแต่เรียนอยู่ที่อเมริกา ชโลธรได้ทำงานที่บริษัทของตระกูลวิภาคโยธิน ชโลธรรู้ว่าตรัสเป็นผู้สืบทอดกิจการทั้งหมด จึงหวังจะแต่งงานด้วย
วันหนึ่ง ตรัสได้ช่วยผกายกุล หรือ กั้ง ซึ่งเป็นหลานสาวของบงกช จากการถูกลวนลาม ซึ่งจากเหตุการณ์ครั้งนี้ จึงได้ทำให้ตรัส และ กั้ง ได้สนิทกัน แต่ตรัสได้รู้จักกั้งในนามของ ผกายกุล และกั้งรู้จักตรัสในนามของ คุณแมน กั้งรู้ว่าลูกเลี้ยงของบงกชใจร้ายและอยุติธรรมกับบงกชมาตลอด เธอจึงมีอคติกับเขาและไม่อยากจะทำดีกับตรัส
ขณะเดียวกัน พิชิต พิชิตสรเดช หุ้นส่วนบริษัท ที่ต้องการจะเอาบริษัทเป็นของตัวเอง จึงดึงชโลธรมาเป็นพวก โดยยืนข้อเสนอว่าจะช่วยปกปิดเอาไว้ ทำให้ชโลธรยอมทำตามที่พิชิตสั่งทุกอย่าง เพราะที่แท้จริงแล้วชโลธรเป็นแค่เด็กในสลัมที่เป็นเด็กตกยากกำลังเจ็บหนักเพราะเป็นไส้ติ่ง มีแม่เป็นคนขายข้าวแกงอยู่ในซอย และยังมีน้องสาวชื่อว่า ชลาธาร ซึ่งชโลธรทอดทิ้งแม่และน้องสาวไปชุบตัวอยู่ที่เมืองนอก
ตรัสไปพบกั้งอีกครั้งที่เพชรบูรณ์ และกั้ง ถูกคนร้ายจับตัวไป ซึ่งตรัสก็ตามช่วยเหลือทันเวลา แต่กั้งก็ป่วยเข้าโรงพยาบาล บงกชรู้ข่าวก็รีบไปเยี่ยม ทำให้ตรัสรู้ความจริงว่ากั้งคือผกายกุลหลานสาวของบงกช ตรัสจริงเข้าใจผิดคิดว่ากั้งร่วมมือกับบงกชหลอกลวงเขามาตลอด ด้วยความแค้นตรัสจึงประกาศว่าจะกลับมาทำงานที่วิภาคโยธิน โดยมีข้อแม้ว่ากั้งจะต้องมาทำงานกับเขาเท่านั้น
พิชิตนั้นกวาดเรียบทั้ง บงกช ชโลธร และเขาก็หวังในตัวของผกายกุลด้วย แต่บงกชไม่ยอม จึงทำทุกวิถีมางที่จะไม่ให้พิชิตมาแตะต้องกั้งได้ ต่อมาพิชิตได้เข้ามาลวนลามกั้ง บงกชจึงยิงพิชิตตาย ตัวบงกชถูกจับ แต่ตรัสช่วยประกันตัว ระหว่างที่บงกชพักอยู่กับตรัส บงกชจึงเข้ามาปลุกปล้ำตรัส ทำให้กั้งเกิดความอับอายในตัวน้าของเธอ จึงหนีออกจากบ้านไป บงกชรู้ข่าวจึงเกิดความผิดหวังถึงกับกินยาตาย ซึ่งก่อนตายบงกชได้ฝากกับตรัสไว้ว่าฝากกั้งไว้ด้วย ตรัสได้ตามไปเล่าความจริงให้กั้งฟังว่า แท้ที่จริงบงกชเป็นแม่บังเกิดเกล้าของกั้งเอง ซึ่งปิดบังว่าเป็นน้าตลอดมา แต่ก็สายเสียแล้ว ต่อมา ตรัสจึงได้แต่งงานกับกั้ง
ละคร พ.ศ. 2554

ล่าสุด ในปี พ.ศ. 2554 ตลาดอารมณ์ ได้รับการสร้างเป็นละครโทรทัศน์ทางสถานีวิทยุโทรทัศน์กองทัพบกช่อง 5 ออกอากาศทุกวันจันทร์ - พฤหัสบดี เวลา 20.25 น. ผลิตโดย เอ็กแซ็กท์ และ ซีเนริโอ
ละคร พ.ศ. 2554 > รายละเอียด

ชื่อละคร ตลาดอารมณ์
แนวละคร  โรแมนติก ดราม่า
บทประพันธ์ อุปถัมภ์ กองแก้ว
บทโทรทัศน์ ศิริลักษณ์ ศรีสุคนธ์
กำกับการแสดง นิพนธ์ ผิวเณร
ผู้ผลิต บริษัท เอ็กแซ็กท์ จำกัด / บริษัท ซีเนริโอ จำกัด
ออกอากาศทุกวันจันทร์ - วันพฤหัสบดี เวลา 20.25 น. ทาง สถานีวิทยุโทรทัศน์กองทัพบกช่อง 5
เริ่มออกอากาศ วันที่ 3 มีนาคม พ.ศ. 2554 - 13 เมษายน พ.ศ. 2554
ละคร พ.ศ. 2554 > รายชื่อนักแสดง

ชาคริต แย้มนาม รับบทเป็น ตรัส วิภาคโยธิน
ปิยธิดา มิตรธีรโรจน์ รับบทเป็น บงกช วิภาคโยธิน
ศิริลักษณ์ ผ่องโชค รับบทเป็น ชโลธร ลีลาทิพย์
รัฐศาสตร์ กรสูต รับบทเป็น พิชิต พิชิตสรเดช
วรรณรท สนธิไชย  รับบทเป็น ผกายกุล (กั้ง)
แอริน ยุกตะทัต รับบทเป็น ชลาธาร
ชนิดาภา พงศ์ศิลป์พิพัฒน์ รับบทเป็น มัทนา
ภูษณะ บัวงาม รับบทเป็น วาริน
ดวงตา ตุงคะมณี รับบทเป็น  พวง
สันติสุข พรหมศิริ รับบทเป็น รักษา ธรรมรัตน์
ดิลก ทองวัฒนา รับบทเป็น ไตร วิภาคโยธิน
ด.ช.ยงศิลป์ วงศ์พนิตนนท์ รับบทเป็น บุหลิน วิภาคโยธิน
ด.ญ.ปนัสยา แอนเจลิก้า ดีมากต์ รับบทเป็น นรีรัตน์ ธรรมรัตน์
ละคร พ.ศ. 2554 > เพลงประกอบ

ไม่เหลืออะไรเลย - ขับร้องโดย วิชญาณี เปียกลิ่น
ละคร พ.ศ. 2554 > เพลงในละคร

นิยาย ขับร้องโดย โตโน่ ภาคิน คำวิลัยศักดิ์
ช่างไม่รู้เลย ขับร้องโดย Peacemaker
ละคร พ.ศ. 2554 > รางวัล

| งานประกาศผลรางวัล | รางวัล | ผู้เข้าชิง | ผลรางวัล |
| --- | --- | --- | --- |
| คมชัดลึก อวอร์ด ครั้งที่ 9 | นักแสดงนำหญิงยอดเยี่ยม | ปิยธิดา วรมุสิก | เสนอชื่อเข้าชิง |

| รางวัลเมขลา ครั้งที่ 24 | เพลงนำละคร เมขลามหานิยมแห่งปี | เพลง ไม่เหลืออะไรเลย  ขับร้องโดย วิชญาณี เปียกลิ่น | ชนะ |
| รางวัลเมขลา ครั้งที่ 24 | ดาราสมทบหญิง เมขลามหานิยมแห่งปี | ศิริลักษณ์ ผ่องโชค | ชนะ |
| รางวัลเมขลา ครั้งที่ 24 | ดารานำหญิงดีเด่นยอดนิยม | ปิยธิดา วรมุสิก | ชนะ |

| รางวัลโทรทัศน์ทองคำ ครั้งที่ 26 | บทละครโทรทัศน์ดีเด่น | ศิริลักษณ์ ศรีสุคนธ์ | เสนอชื่อเข้าชิง |
| รางวัลโทรทัศน์ทองคำ ครั้งที่ 26 | ดาราสนับสนุนหญิงดีเด่น | ศิริลักษณ์ ผ่องโชค | เสนอชื่อเข้าชิง |
แหล่งข้อมูลอื่น

ภาพยนตร์ ตลาดอารมณ์ (2517)
ภาพยนตร์ ตลาดอารมณ์ (2531)
ละครโทรทัศน์ ตลาดอารมณ์ ปี 2554 เก็บถาวร 2011-03-08 ที่ เวย์แบ็กแมชชีน
รายชื่อคณะเทคนิคการแพทย์ในประเทศไทย

สถาบันอุดมศึกษาในประเทศไทยที่จัดการเรียนการสอนในสาขาเทคนิคการแพทย์ ต้องได้รับการรับรองหลักสูตรจากสภาเทคนิคการแพทย์ถึงจะมีสิทธิ์เข้าสอบใบประกอบวิชาชีพเทคนิคการแพทย์
ประวัติ

คณะเทคนิคการแพทย์ก่อตั้งขึ้นสืบเนื่องมาจากการขาดแคลนบุคลากรที่จะทำการตรวจวิเคราะห์ทางห้องปฏิบัติการของคณะแพทยศาสตร์และศิริราชพยาบาล มหาวิทยาลัยแพทยศาสตร์ จึงต้องนำพยาบาลมาฝึกหัดการตรวจวิเคราะห์ทางห้องปฏิบัติการแทน ซึ่งเป็นการใช้บุคลากรไม่ตรงตามสาขาวิชาที่เรียนมา ดังนั้น ทางคณะจึงมีการแต่งตั้งคณะกรรมการขึ้นเพื่อร่างหลักสูตรในการผลิตบุคลากรทางห้องปฏิบัติการ แต่โครงการต้องระงับไปเนื่องจากยังอยู่ในช่วงสงครามโลกครั้งที่ 2
ในปี พ.ศ. 2497 อธิบดีกรมมหาวิทยาลัยแพทยศาสตร์ได้ขอความช่วยเหลือจากองค์การบริหารวิเทศกิจแห่งสหรัฐอเมริกา (USAID ในปัจจุบัน) โดยส่ง นพ.วีกูล วีรานุวัตติ์ และ นพ.เชวง เดชะไกศยะ ไปศึกษาดูงานเกี่ยวกับเทคนิคการแพทย์ที่สหรัฐอเมริกาเป็นเวลา 1 ปี และได้เริ่มก่อสร้างโรงเรียนสำหรับผลิตเทคนิคการแพทย์ขึ้น 2 แห่ง ได้แก่ ที่คณะแพทยศาสตร์และศิริราชพยาบาล มหาวิทยาลัยแพทยศาสตร์ และที่โรงพยาบาลจุฬาลงกรณ์ และมีพระราชกฤษฎีจัดตั้ง “โรงเรียนเทคนิคการแพทย์” สังกัดมหาวิทยาลัยแพทยศาสตร์ กระทรวงสาธารณสุข เมื่อ พ.ศ. 2499 เมื่อมหาวิทยาลัยแพทยศาสตร์มีการอนุมัติหลักสูตรเทคนิคการแพทย์แล้วเสร็จจึงมีพระราชกฤษฎีจัดตั้ง "คณะเทคนิคการแพทย์" ขึ้นอย่างเป็นทางการในมหาวิทยาลัยแพทยศาสตร์ (คณะเทคนิคการแพทย์ มหาวิทยาลัยมหิดล ในปัจจุบัน) ในปี พ.ศ. 2500 ซึ่งมีศาสตราจารย์นายแพทย์วีกูล วีรานุวัตติ์ เป็นคณบดีท่านแรก ซึ่งมีที่ทำการอยู่ 2 แห่ง คือ โรงพยาบาลศิริราช และ โรงพยาบาลจุฬาลงกรณ์ โดยในระยะแรกนั้นคณะเทคนิคการแพทย์จัดการเรียนการสอนเพียงระดับอนุปริญญาเทคนิคการแพทย์ (อทกพ.) เท่านั้น
ต่อมา คณะเทคนิคการแพทย์ มหาวิทยาลัยแพทยศาสตร์ ได้ปรับขยายหลักสูตรเทคนิคการแพทย์จากระดับอนุปริญญาเป็นระดับปริญญาตรีเมื่อ พ.ศ. 2503 โดยผู้สำเร็จการศึกษาจะได้รับปริญญา วิทยาศาสตรบัณฑิต (เทคนิคการแพทย์) ซึ่งนับว่าเป็นการปรับหลักสูตรก่อนประเทศสหรัฐอเมริกาถึง 2 ปี ในปี พ.ศ. 2514 คณะเทคนิคการแพทย์ มหาวิทยาลัยแพทยศาสตร์ ในส่วนที่ตั้งอยู่ในโรงพยาบาลจุฬาลงกรณ์ได้โอนมาเป็นภาควิชาเทคนิคการแพทย์ คณะแพทยศาสตร์ จุฬาลงกรณ์มหาวิทยาลัย ซึ่งนับเป็นสถาบันแห่งที่ 2 ที่เปิดการเรียนการสอนในวิชาชีพเทคนิคการแพทย์ และมีการตั้งคณะเทคนิคการแพทย์ มหาวิทยาลัยเชียงใหม่ เป็นแห่งที่ 3
นอกจากสาขาวิชาเทคนิคการแพทย์แล้ว คณะเทคนิคการแพทย์บางแห่งยังจัดการเรียนการสอนในสาขาวิชาที่เกี่ยวเนื่องกับวิทยาศาสตร์การแพทย์อื่น ๆ ด้วย เช่น คณะเทคนิคการแพทย์ มหาวิทยาลัยมหิดล ได้จัดการเรียนการสอนสาขาวิชารังสีเทคนิคเพื่อผลิตบุคลากรด้านรังสีวิทยาขึ้นอีกสาขาเมื่อ พ.ศ. 2508, คณะเทคนิคการแพทย์ มหาวิทยาลัยเชียงใหม่ จัดการเรียนการสอนในสาขาวิชากิจกรรมบำบัด กายภาพบำบัด และรังสีเทคนิค เป็นต่น
ด้วยเหตุที่ชื่อคณะเทคนิคการแพทย์นั้นมีความจำเพาะกับวิชาชีพเทคนิคการแพทย์เท่านั้น ในระยะหลังมหาวิทยาลัยที่จัดการเรียนการสอนในสาขาวิชากลุ่มวิทยาศาสตร์สุขภาพ เช่น สาขาวิชากายภาพบำบัด สาขาวิชารังสีเทคนิค จึงใช้ชื่อ "คณะสหเวชศาสตร์" มากขึ้น